Opheim

Opheim er ei bygd som ligger i nordsiden av Hallingdal i Ål kommune i Buskerud. Veien slynger seg i hårnålssvinger opp til bygda fra Torpo, og det meste av bygda ligger i bratt sørhelling. Stedene Åsegarden og Haugo ligger sør-østvendt.

Elva Lya renner gjennom bygda og ut i Hallingdalelva ved Torpo. Lya utnyttes til kraftproduksjon i Nes kraftverk.

Næringen i bygda er mest landbruk, med en del skogsdrift og hytteutleie. Til bygda hører setrene nordover i retning Hemsedal, blant annet Helsingset, Langeset, Nystølane og Opheimstølane. På Opheimsstølane drives det fortsatt med aktiv stølsdrift. Stølslaget har i dag fremført strøm.

Opheim skytebane er hjemmearena for Uppheim Skyttarlag. I bygda ligger også Opheim grendehus.

Opheim grunnkrets omfatter foruten selve bygda også fjellområdene nordover til fylkesgrensa mot Innlandet. Tabellen under viser utviklingen i folketallet i grunnkretsen siden 2000:
 2000  2005 2010 2015 2020 2025 189 178 168 180 168 154

 Referanser 
Opheim på Norgeskart.no fra Statens kartverk, besøkt 11. mai 2025

Kategori:Hallingdal
Kategori:Bosetninger i Ål